AVG Antivirus Free Edition
AVG Antivirus er en effektiv blokade mod alle former for computervirus. AVG Antivirus ligger i baggrunden og sikrer dig løbende, ligesom du kan bede programmet om at scanne disketter, cd-rom, harddiske etc. efter behov.

AVG Antivirus Free Edition er gratis og kan bruges uden begrænsninger. Virusdefinitionerne kan opgraderes over Internet, og vi anbefaler at gøre det en gang om ugen for at fange de nyeste virustyper.

Du skal registrere AVG Antivirus før installationen. Når du har registreret programmet, får du en registreringskode via e-mail, som du skal bruge under installationen. Registreringen er gratis.

Du kan læse meget mere om brugen af AVG Antivirus i den store artikel i dette nummer af Komputer for alle.